**ΣΥΝΕΚΤΙΚΟΤΗΤΑ ΚΑΙ ΣΥΝΟΧΗ**

**Συνεκτικότητα** είναι η νοηματική σύνδεση δύο παραγράφων των οποίων η σχέση μπορεί να διαμορφωθεί ως εξής:

* Ερώτηση – απάντηση
* Θέση / άρση, λόγος αντίλογος
* Γενική θέση – επέκταση της ιδέας μέσω λεπτομερειών
* Αιτιώδης σχέση (αίτιες συνέπειες και λύσεις)
* Χρονική σειρά

**Συνοχή** είναι η **μορφική (λεκτική) σύνδεση** μεταξύ των φράσεων, προτάσεων, περιόδων, παραγράφων ενός κειμένου που υλοποιείται με τους ακόλουθους τρόπους:

1) **Διαρθρωτικές λέξεις ή φράσεις** (βλ. παρακάτω)

2) **Επαναλήψεις λέξεων ή φράσεων**

3) **Αντωνυμίες**: αυτός, άλλος, εκείνος, ο οποίος (που) κ.λπ.

4) **Χρήση συνώνυμων, αντώνυμων ή σημασιολογικά συγγενών λέξεων**: π.χ. πρότυπο, υπόδειγμα / ο μηνυτής, ο ενάγων.

5) **Παράλειψη** μιας λέξης ή φράσης που ήδη αναφέρθηκε

6) **Χρήση υπώνυμων και υπερώνυμων λέξεων:** π.χ. ο ταξιδιωτικός πράκτορας, ο καθηγητής, ο δικηγόρος > ο επαγγελματίας.

|  |
| --- |
| **υπερώνυμο**: [ευρύτερος](https://el.wiktionary.org/wiki/%CE%B5%CF%85%CF%81%CF%8D%CF%84%CE%B5%CF%81%CE%BF%CF%82) [όρος](https://el.wiktionary.org/wiki/%CF%8C%CF%81%CE%BF%CF%82), δηλαδή μία [έννοια](https://el.wiktionary.org/wiki/%CE%AD%CE%BD%CE%BD%CE%BF%CE%B9%CE%B1) [περισσότερο](https://el.wiktionary.org/wiki/%CF%80%CE%B5%CF%81%CE%B9%CF%83%CF%83%CF%8C%CF%84%CE%B5%CF%81%CE%BF) γενική από μία άλλη*Η λέξη-έννοια αυτοκίνητο αποτελεί****υπερώνυμο****της λέξης ασθενοφόρο**Η λέξη-έννοια έντομο αποτελεί****υπερώνυμο****της λέξης μέλισσα***υπώνυμο:** λέξη που εντάσσεται σημασιολογικά σε μια [ευρύτερη](https://el.wiktionary.org/wiki/%CE%B5%CF%85%CF%81%CF%8D%CF%84%CE%B5%CF%81%CE%BF%CF%82) [έννοια](https://el.wiktionary.org/wiki/%CE%AD%CE%BD%CE%BD%CE%BF%CE%B9%CE%B1)*η λέξη*[*γάτα*](https://el.wiktionary.org/wiki/%CE%B3%CE%AC%CF%84%CE%B1)*είναι****υπώνυμο****της λέξης*[*ζώο*](https://el.wiktionary.org/wiki/%CE%B6%CF%8E%CE%BF) |

7) **Χρήση γενικότερου όρου**: π.χ. οι καλλιτέχνες, οι επιστήμονες, οι διανοούμενοι = οι πνευματικοί άνθρωποι / π.χ. φοιτητές, σπουδαστές, μαθητές = σπουδάζουσα νεολαία

8) **Διατύπωση ερωτήσεων**, που προεξαγγέλλουν το περιεχόμενο της επόμενης παραγράφου/τμήματος του κειμένου και το συνδέουν με το προηγούμενο.

Διαφορετικά διατυπωμένα η συνοχή επιτυγχάνεται με τους παρακάτω τρεις (3) τρόπους:

– **Γραμματικά:**

• Αναφορά: αφορά τη σχέση ενός κειμενικού στοιχείου με ένα άλλο που προηγείται ή έπεται (π.χ. με τη χρήση αντωνυμιών).

• Έλλειψη: αφορά την παράλειψη μιας λέξης ή φράσης που μπορεί να εννοηθεί εύκολα απ’ όσα έχουν λεχθεί ή πρόκειται να λεχθούν.

• Υποκατάσταση: αφορά την αντικατάσταση κάποιου κειμενικού στοιχείου από άλλα, που κατευθύνουν στην αναζήτηση των πρώτων (π.χ. οι μεν … οι δε).

• Σύζευξη: αφορά τη σύνδεση ενοτήτων λόγου με τη χρήση διαρθρωτικών λέξεων και φράσεων που δηλώνουν προσθήκη, αντίθεση, αιτία, χρόνο κ.λπ.

**– Λεξιλογικά:** αφορούν τη σημασιολογική σύνδεση λέξεων (συνωνυμία, αντωνυμία, υπωνυμία, υπερωνυμία).

**– Φωνολογικά:** αφορούν τον επιτονισμό σε προφορικά κείμενα.

**Διαρθρωτικές λέξεις ή φράσεις**

Δηλώνουν:

1) **Αιτιολόγηση**: εξαιτίας, επειδή, γιατί, διότι, αφού, μια και, μια που, ένας ακόμη

λόγος που, καθώς, εφόσον, αυτό οφείλεται/ εξηγείται/ ερμηνεύεται/ αιτιολογείται

…, γι’ αυτό το λόγο

2) **Αποτέλεσμα**: έτσι που, ώστε, λοιπόν, κατά συνέπεια, γι’ αυτό το λόγο, και γι’ αυτό,

ως επακόλουθο, αποτέλεσμα/ απόρροια/ απότοκο όλων αυτών, χάρη σ’ αυτό

3) **Αντίθεση-εναντίωση**: αλλά, μα, όμως, και όμως, παρά, μόνο, παρόλο, ωστόσο,

εντούτοις, μάλιστα, έπειτα, μολαταύτα, εξάλλου, αντίθετα, σε αντίθεση,

απεναντίας, διαφορετικά, ειδάλλως, ειδεμή, αλλιώς, αλλιώτικα, από την άλλη

πλευρά, πάλι, ενώ, αν και, και αν, μολονότι, αντίστροφα, στον αντίποδα, ενάντια,

ακόμη κι αν, παρόλα αυτά, όχι μόνο … αλλά και, και που, και ας, όχι μόνο δεν … μα

ούτε, όχι μόνο να μη(ν) … αλλά ούτε και να, όχι μόνο να μη(ν) … αλλά να

4) **Χρονική σχέση**: αρχικά, προηγουμένως, στη συνέχεια, πρώτα, ύστερα, πριν,

εντωμεταξύ, έπειτα, τέλος, όταν, καθώς, οπότε, μόλις, αργότερα, ταυτόχρονα

5) **Όρο, υπόθεση, προϋπόθεση**: αν, εκτός αν, σε περίπτωση που, με την προϋπόθεση

ότι, υπό τον όρο

6) **Επεξήγηση**: δηλαδή, αυτό σημαίνει ότι, ειδικότερα, με άλλα λόγια, ήτοι,

συγκεκριμένα, με όσα είπα προηγουμένως εννοούσα, για να γίνω πιο σαφής

7) **Έμφαση**: το σημαντικότερο απ’ όλα, το κυριότερο, το συγκεκριμένο, είναι

αξιοσημείωτο ότι, αξίζει να σημειωθεί πως, εκείνο που προέχει, θα έπρεπε να

τονιστεί ότι, είναι αξιοπρόσεκτο ότι, ιδιαίτερα σημαντικό είναι ότι, πρέπει ακόμη να

σημειωθεί, θα ήθελα να τονίσω πως/ να επιστήσω την προσοχή σας, ιδιαίτερα,

κυρίως

8) **Επιβεβαίωση:** βέβαια/βεβαίως, φυσικά, αναμφισβήτητα, αναμφίβολα, πράγματι,

οπωσδήποτε, μάλιστα

9) **Παράδειγμα-διευκρίνιση:** παραδείγματος χάρη, λόγου χάρη, για παράδειγμα, όπως

το…

10) **Σύγκριση-διάζευξη:** ή … ή, είτε … είτε, ούτε … ούτε, μήτε … μήτε

11) **Απαρίθμηση, εισαγωγή μιας καινούργιας ιδέας:** πρώτο … δεύτερο, καταρχάς,

τελικά, το επόμενο επιχείρημα που θα μας απασχολήσει

12) **Συμπέρασμα, συγκεφαλαίωση:** επομένως, έτσι, λοιπόν, τελικά, για να

συνοψίσουμε, συγκεφαλαιώνοντας/ επιλογικά/ συμπερασματικά θα λέγαμε ότι,

συνάγεται το συμπέρασμα, ανακεφαλαιώνοντας

13) **Γενίκευση:** γενικά, γενικότερα, ευρύτερα, τις περισσότερες φορές

14) **Προσθήκη**: ακόμη, επίσης, επιπρόσθετα, επιπλέον, έπειτα, πρόσθετα, εκτός από

αυτό

15) **Ταξινόμηση-διαίρεση:** αφενός … αφετέρου, από τη μια … από την άλλη, στο πρώτο

μέρος … στο δεύτερο μέρος,

16) **Τοπική σχέση:** εδώ, εκεί, μέσα, έξω, κοντά, μακριά, πάνω, κάτω

17) **Αναλογία-ομοιότητα:** όπως … έτσι, σαν, ομοίως, ανάλογα, παραπλήσια, κάτι

ανάλογο συμβαίνει και με …, με/κατά τον ίδιο τρόπο

18) **Διάζευξη :** ή, είτε- είτε, ούτε- ούτε…

**Παράδειγμα**

Από το δοκίμιο του Χρ. Χρήστου «Πολιτισμός και τέχνη» (Δοκίμια Λυκείου, Λευκωσία, Εκδόσεις Υπουργείου Παιδείας Κύπρου, 1997, σ. 288):

Ο καλλιτέχνης επηρεάζεται και ταυτόχρονα επηρεάζει την εποχή του και τον κόσμο του. Παίρνει **(α)** και ταυτόχρονα δίνει, δέχεται και εκφράζει τα στοιχεία που ζουν γύρω του αλλά και μέσα του. Γι' αυτό **(β)** μας δίνει πάντοτε την πορεία ενός πολιτισμού, όπως τον τροποποιεί η δημιουργία του. Γιατί **(γ)** μ' αυτή λυτρώνεται αλλά και λυτρώνει. Γίνεται **(δ)** όμως και καθρέφτης, που, όσο κι αν τροποποιεί την εικόνα που δέχεται, δεν μπορεί να της αφαιρέσει το χαρακτήρα της. Γι' αυτό **(ε)**, ό­σο κι αν βρίσκουμε σε κάθε μεγάλο έργο ένα ατομικό στιλ, με προσωπική παρου­σία, άλλο τόσο γνωρίζουμε και την ψυχή ενός ολόκληρου κόσμου, βλέπουμε το πρόσωπο ενός πολιτισμού. Αυτό **(στ)** μπορεί να το καταλάβει κανείς καλύτερα αν παραθέσει σ' ένα αιγυπτιακό γλυπτό έναν κινέζικο πίνακα, σε ένα ελληνικό άγαλ­μα έναν πίνακα σύγχρονης ζωγραφικής.

Στην παραπάνω παράγραφο η συνοχή επιτυγχάνεται ως εξής:

α) Με παράλειψη: παραλείπεται το υποκείμενο «ο καλλιτέχνης».

β) Με το «γι’ αυτό», που δηλώνει αποτέλεσμα των προηγουμένων.

γ) Με το «γιατί», που δηλώνει αιτιολογία.

δ) Με παράλειψη: παράλειψη του υποκειμένου «ο καλλιτέχνης» και παράθεση του αντιθετικού συνδέσμου «όμως»

ε) Με το «γι’ αυτό», που δηλώνει αποτέλεσμα

στ) Με αντικατάσταση: χρήση αντωνυμίας (αντί της επανάληψης της προηγούμενης φράσης)